秋晚溪中寄懷大理齊司直
作者：李益
朝代：唐

paragraphs: 鳳翔屬明代，羽翼文葳蕤。
崑崙進琪樹，飛舞下瑤池。
振儀自西睠，東夏復分釐。
國典唯平法，伊人方在斯。
荒嶽寧桁楊肅，芳輝蘭玉滋。
明質鶩高景，飄颻服纓綏。
天寒清洛苑，秋夕白雲司。
況復空巖側，蒼蒼幽桂期。
歲寒坐流霰，山川猶別離。
浩思憑尊酒，氛氳獨含辭。